ᱦᱳᱠᱟᱴᱳ ᱦᱳᱴᱳᱡᱷᱮ ᱥᱮᱢᱟ

ᱱᱟᱭᱮᱵᱽ ᱥᱩᱵᱤᱫᱟᱨ ᱦᱳᱠᱟᱴᱳ ᱦᱳᱴᱳᱡᱷᱮ ᱥᱮᱢᱟ (ᱡᱟᱱᱟᱢ ᱒᱔ ᱰᱤᱥᱮᱢᱵᱚᱨ ᱑᱙᱘᱓) ᱢᱤᱫ ᱵᱷᱟᱨᱚᱛᱤᱭᱟᱹ ᱯᱮᱨᱟᱼᱮᱛᱷᱞᱮᱴ ᱟᱨ ᱱᱟᱜᱟᱞᱮᱱᱰ ᱨᱮᱱ ᱵᱷᱟᱨᱚᱛᱤᱭᱟᱹ ᱯᱷᱟᱹᱫᱽ ᱨᱮᱱ ᱢᱤᱫ ᱡᱩᱱᱤᱭᱟᱨ ᱠᱚᱢᱤᱥᱚᱱ ᱚᱯᱷᱤᱥᱟᱨ ᱠᱟᱱᱟᱭ᱾ ᱩᱱᱤ ᱫᱚ ᱠᱚᱲᱟ ᱠᱚᱣᱟᱜ ᱥᱚᱴᱯᱩᱴ ᱮᱯᱷ᱕᱗ ᱠᱷᱮᱞᱚᱸᱰ ᱨᱮ ᱦᱮᱯᱨᱟᱣ ᱞᱮᱱᱟᱭ᱾ ᱩᱱᱤ ᱫᱚ ᱒᱐᱒᱔ ᱥᱮᱨᱢᱟ ᱨᱮ ᱯᱮᱨᱤᱥ  ᱯᱮᱨᱟᱞᱤᱢᱯᱤᱠ ᱠᱷᱮᱞᱚᱸᱰ ᱨᱮ ᱵᱷᱟᱨᱚᱛ ᱨᱮᱱ ᱠᱷᱮᱞᱚᱸᱰᱤᱭᱟᱹ ᱞᱮᱠᱟᱛᱮᱭ ᱥᱮᱞᱮᱫ ᱞᱮᱱᱟ ᱟᱨ ᱱᱚᱣᱟ ᱟᱠᱷᱲᱟ ᱨᱮ ᱢᱤᱫᱴᱟᱝ ᱠᱟᱸᱥᱟ ᱥᱤᱨᱯᱟᱹᱭ ᱡᱤᱛᱠᱟᱹᱨ ᱞᱮᱱᱟ᱾

 ᱞᱟᱦᱟ ᱛᱮᱱᱟᱜ ᱠᱟᱛᱷᱟ 
ᱥᱮᱢᱟ ᱫᱚ ᱱᱟᱜᱟᱞᱮᱱᱰ ᱨᱮᱭᱟᱜ ᱱᱤᱭᱩᱞᱮᱱᱰ ᱦᱚᱱᱚᱛ ᱨᱮᱭᱟᱜ ᱯᱤ ᱵᱤᱦᱳᱴᱳ ᱨᱮ ᱡᱟᱱᱟᱢ ᱞᱮᱱᱟᱭ᱾ ᱩᱱᱤ ᱫᱚ ᱙ ᱟᱥᱟᱢ ᱨᱮᱡᱤᱢᱮᱱᱴ ᱨᱮ ᱵᱷᱟᱨᱚᱛᱤᱭᱟᱹ ᱯᱷᱟᱹᱫᱽ ᱨᱮ ᱢᱤᱫᱴᱟᱝ ᱦᱟᱵᱤᱞᱫᱟᱨ ᱞᱮᱠᱟᱛᱮ ᱵᱟᱦᱟᱞ ᱞᱮᱱᱟᱭ᱾ ᱒᱐᱐᱒ ᱥᱮᱨᱢᱟ ᱨᱮ ᱢᱤᱫᱴᱟᱝ ᱞᱮᱱᱰᱢᱟᱭᱤᱱ ᱵᱞᱟᱥᱴ ᱚᱡᱮᱛᱮ ᱞᱟᱭᱤᱱ ᱚᱯᱷ ᱠᱚᱱᱴᱨᱳᱞ ᱨᱮ ᱢᱤᱫᱴᱟᱝ ᱚᱯᱟᱨᱮᱥᱚᱱ ᱚᱠᱛᱮ ᱩᱱᱤ ᱫᱚ ᱟᱡᱟᱜ ᱡᱟᱸᱜᱟᱭ ᱟᱫ ᱞᱮᱫᱟ᱾ ᱚᱱᱟ ᱛᱟᱭᱚᱢ, ᱓᱒ ᱥᱮᱨᱢᱟ ᱩᱢᱮᱨ ᱨᱮ, ᱩᱱᱤ ᱫᱚ ᱥᱚᱴᱯᱩᱴ ᱠᱷᱮᱞᱚᱸᱰ ᱮ ᱮᱛᱚᱦᱚᱵ ᱞᱮᱫᱟ᱾ ᱩᱱᱤ ᱫᱚ ᱠᱳᱪ ᱨᱟᱠᱮᱥ ᱨᱟᱣᱟᱛ ᱟᱜ ᱟᱶᱛᱟᱨᱮ ᱥᱮᱪᱮᱫᱮ ᱦᱟᱛᱟᱣ ᱞᱮᱫᱟ᱾ ᱩᱱᱤ ᱫᱚ ᱱᱟᱦᱟᱜ ᱨᱮ ᱢᱤᱫᱴᱟᱝ ᱠᱷᱮᱞᱚᱸᱰ ᱮᱱ.ᱡᱤ.ᱳ ᱚᱞᱤᱢᱯᱤᱠ ᱜᱳᱞᱰ ᱠᱩᱭᱮᱥᱴ ᱫᱟᱨᱟᱭ ᱛᱮ ᱜᱚᱲᱚᱭ ᱧᱟᱢ ᱟᱠᱟᱫᱟᱭ᱾

 ᱠᱟᱹᱢᱤ ᱡᱤᱭᱚᱱ 
᱒᱐᱒᱒ ᱥᱮᱨᱢᱟ ᱨᱮ ᱪᱤᱱ ᱨᱮᱭᱟᱜ ᱦᱟᱝᱡᱩ ᱨᱮ ᱮᱥᱤᱭᱟᱱ ᱯᱮᱨᱟ ᱜᱮᱢᱥ ᱨᱮ ᱥᱚᱴᱯᱩᱴ ᱮᱯᱷ-᱕᱖/᱕᱗ ᱛᱷᱚᱠ ᱨᱮ ᱥᱮᱨᱢᱟ ᱠᱟᱸᱥᱟ ᱥᱤᱨᱯᱟᱹᱭ ᱡᱤᱛᱠᱟᱹᱨ ᱞᱮᱱᱟ᱾ ᱩᱱᱤ ᱫᱚ ᱒᱐᱒᱔ ᱥᱮᱨᱢᱟ ᱨᱮ ᱯᱮᱨᱤᱥ ᱯᱮᱨᱟᱞᱤᱢᱯᱤᱠ ᱠᱷᱮᱞᱚᱸᱰ ᱨᱮ ᱥᱚᱴᱯᱩᱴ ᱮᱯᱷ-᱕᱗ ᱛᱷᱚᱠ ᱨᱮ ᱠᱟᱸᱥᱟ ᱥᱤᱨᱯᱟᱹᱭ ᱡᱤᱛᱠᱟᱹᱨ ᱞᱮᱱᱟ, ᱚᱱᱟ ᱠᱷᱮᱞᱚᱸᱰ ᱨᱮ ᱩᱱᱤ ᱟᱡᱟᱜ ᱥᱚᱨᱮᱥ ᱑᱔.᱖᱕ ᱢᱤᱴᱟᱨ ᱪᱟᱯᱫ ᱞᱮᱫᱟᱭ᱾

 ᱥᱟᱹᱠᱷᱭᱟᱹᱛ 

ᱛᱷᱚᱠ:ᱯᱮᱨᱟᱞᱤᱢᱯᱤᱠ
ᱛᱷᱚᱠ:ᱥᱤᱧᱚᱛ ᱨᱮᱱ ᱠᱷᱮᱞᱚᱸᱰᱤᱭᱟᱹ
ᱛᱷᱚᱠ:ᱠᱷᱮᱞᱚᱸᱰᱤᱭᱟᱹ
ᱛᱷᱚᱠ:ᱱᱟᱜᱟᱞᱮᱱᱰ ᱨᱮᱱ ᱦᱚᱲ